ఆసీస్ మాజీ క్రికెటర్ ఎడ్ కోవన్మెల్బోర్న్: టీమిండియా కెప్టెన్ విరాట్ కోహ్లీపై ఆస్ర్టేలియా మాజీ ఆటగాళ్ల అక్కసు ఇంకా తీరినట్టు లేదు. అందుకేనేమో ఇండో-ఆసీస్ సిరీస్ ముగిసినా వాళ్లింకా నోరు పారేసుకుంటూనే ఉన్నారు. సిరీస్ సమయంలో, ముగిసిన తర్వాత కోహ్లీని చాలామంది ఆసీస్ మాజీలు విమర్శించగా.. తాజాగా మాజీ ఓపెనర్ ఎడ్ కోవన్ ఈ జాబితాలో చేరాడు. గతంలో ఎప్పుడో చోటుచేసుకున్న సంఘటనను గుర్తుచేస్తూ ‘అప్పుడు కోహ్లీని స్టంప్ తీసుకొని పొడిచేద్దామనుకున్నాన’ని అన్నాడు. ఆసీస్ మీడియా ఫాక్స్ స్పోర్ట్స్కిచ్చిన ఇంటర్వ్యూలో కోవన్ ఈ వ్యాఖ్యలు చేశాడు. ‘భారతతో సిరీస్ సందర్భంగా మా అమ్మ తీవ్ర అనారోగ్యంతో బాధపడుతోంది. ఆ సిరీ్సలో నాకు, కోహ్లీకి వాగ్వాదం జరిగింది. ఆ సమయంలో అతడు అనకూడని మాట అన్నాడు. అది చాలా సున్నితమైన అంశం. వ్యక్తిగత విషయం. కానీ హిందీ మిళితమైన ఇంగ్లీష్ వల్ల అతనేమన్నాడో నాకు అర్థం కాలేదు. అయితే అంపైర్ వచ్చి నువ్వు హద్దులు దాటుతున్నావని కోహ్లీతో అన్నాడు. ఆ తర్వాత తన తప్పు తెలుసుకున్న విరాట్ క్షమాపణలు కోరాడ’ని కోవన్ వెల్లడించాడు. కోహ్లీ అలా దూషించిన సమయంలో స్టంప్ తీసుకుని పొడిచేద్దామన్నంత కోపమొచ్చిందని చెప్పాడు. ఆసీస్ తరఫున కోవన్ 18 టెస్టులాడాడు. కాగా.. కోహ్లీ ఆటకు తాను పెద్ద అభిమానినని కోవన్ ఈ ఇంటర్వ్యూలో పేర్కొనడం విశేషం.
ass maji cricketer ed covanmelborn: teamindia kepten virat kohlipai ausrtalia maji aatagaalla akkasu inka teerinattu ledu. andukenemo indo-ass siries mugisina vallinka noru paaresukuntune unnaaru. siries samayamlo, mugisina tarvaata kohlini chaalaamandi ass maajeelu vimarsinchagaa.. taajaagaa maji openar ed kovan ee jaabitaalo cheraadu. gatamlo eppudo chotuchesukunna sanghatananu gurtuchestu ‘appudu kohlini stump teesukoni podicheddaamanukunnaa’ni annadu. ass media facks sportskichina interviewlo kovan ee vyaakhyalu cheshaadu. ‘bhaaratatho siries sandarbhamgaa maa amma teevra anaarogyamtho baadhapadutondi. aa sireesalo naaku, kohliki vaagwaadam jarigindi. aa samayamlo atadu anakudani maata annadu. adhi chala sunnitamaina amsam. vyaktigata vishayam. cony hindi militamaina ingleesh valla atanemannado naaku artham kaaledu. ayithe ampair vachi nuvvu haddulu daatutunnaavani kohlitho annadu. aa tarvaata tana tappu telusukunna virat kshamaapanalu korada’ni kovan velladinchaadu. kohli alaa dooshinchina samayamlo stump teesukuni podicheddamannanta kopamochindani cheppaadu. ass tarafuna kovan 18 testulaadaadu. kaga.. kohli aataku taanu pedda abhimaaninani kovan ee interviewlo perkonadam visesham.